Møre og Romsdal

**HANDLINGSPLAN FOR LIKEMANNSARBEID 2014**

**Vår rolle: Talerøret**

**Vår misjon: Å hjelpe de som ble rammet 22. juli med å komme videre i livene sine.**

**Bakgrunn:**

Støttegruppen etter 22. juli er opprettet for å ivareta og fremme interessene til de overlevende, pårørende, etterlatte og andre berørte etter terroren 22. juli 2011. Støttegruppen vil særlig arbeide for å fremme helsemessige, juridiske, økonomiske og sosiale interesser for medlemmene. Gruppen skal spre informasjon til overlevende, pårørende, etterlatte og berørte. Dessuten skal gruppen være et talerør for medlemmene i forhold til politiske myndigheter, den offentlige forvaltningen, som skole og helsevesen, rettsapparatet, offentligheten og pressen. Informasjonen fra Støttegruppen skal være nøktern, faktabasert, relevant og samlende i forhold til de som ble rammet. Det finnes en nasjonal støttegruppe og fylkesvise støttegrupper. Representanter for fylkeslagene uttaler seg ikke på vegne av den nasjonale støttegruppen, men som representanter for fylkene. Fylkeslagene skal arbeide for medlemmenes interesser i sine respektive fylker, og de skal formidle informasjon og synspunkter til styret i den nasjonale støttegruppen. Det skal avholdes samlinger med fylkeslederne i løpet av året. Det er ønskelig at Støttegruppen skal være sentral i den offentlige debatten om terrorhandlingene, om håndteringen og følgene av den.

Støttegruppen etter 22. juli i Møre og Romsdal ble stiftet 07.01.12.

Alle som er overlevende, pårørende, etterlatte eller som er berørt av terrorhandlingene 22. juli 2011, kan bli medlemmer av Støttegruppen. Vi arbeider for å nå frem til alle potensielle medlemmer og arbeider for at flest mulig skal bli medlemmer i gruppen. Medlemskap i gruppen skal være gratis.

Årsmøtet er Støttegruppens høyeste organ, og skal blant annet foreta vedtak om årsmelding, vedtekter, regnskap, budsjett, handlingsplan og valg. Alle registrerte medlemmer inviteres til årsmøtet. Det settes opp en handlingsplan for Støttegruppens arbeid, som legges frem på årsmøtet.

**Handlingsplan for likemannsaktiviteter 2014**

**Mødrekvelder**

– arrangeres jevnlig hele året. Målsettingen er at berørte kan komme sammen for å prate, dele erfaringer og lignende.

**Likemannsaktivitetar**

–legge til rett for gjennomføringa av likemannsaktiviteter, for etterlatte og overlevande.

**Tur til Utøya i løpet av sommeren 2014**

- med overnatting på Sundvolden/Hønefoss eller et annet sted i nærheten. Målsettingen er å gi berørte anledning til å besøke Utøya i fred og ro. Noen har besøkt øya tidligere, andre har ennå ikke vært der. I tillegg blir det sosialt fellesskap. Å samle seg om en slik tur, gir samhørighet. 2014 er siste sommeren Utøya vil fremstod slik den var juli 2011.

**Likemannsaktivitet/Årsavslutning**

– november/desember 2014. Målsettingen er likemannsaktivitet og sosialt fellesskap. Likemannsaktiviteter kan også gjennomføres i de ulike regionene i fylket, i mindre grupper.

**Nasjonal samling for ungdom 2014**

-I tillegg til dette, er det tenkt aktiviteter for ungdom. Overlevende ungdom fra Møre og Romsdal ønsker at en skal arbeide for å få arrangert ei nasjonal samling. Støttegruppa i Møre og Romsdal vil direkte ta kontakt med NSTG og initiere til et slikt tiltak. En slik samling bør gjennomføres i oktober 2014 pga at det ikke så lett skal kollidere med eksamen og ulike studieaktiviteter for ungdommen.**Laster...**